OpenLLM-France/wikimedia huggingface dataset:
# Cooch Behar

Cooch Behar (bengali কোচবিহার, Kochbihar) és una ciutat i municipi de Bengala Occidental (Índia), capital del districte de Cooch Behar. Està situada a 26° 22′ N, 89° 29′ E﻿ / ﻿26.367°N,89.483°E﻿ / 26.367; 89.483. El seu nom deriva de l'ètnia koch (també rajbongshi o koch-rajbongshi) i de la paraula behar (sànscrit bihar) que vol dir viatjar i juntes volen dir "El lloc pel que passaven els reis dels kochs". Vers el 1700 quan el seu nom era Guriahati, va esdevenir capital del regne dels kochs per decisió del maharaja Rup Narayan aconsellat per un santó; la capital des de llavors sempre va estar a la comarca, a la vora del riu Torsa. El 19 de gener de 1950 va esdevenir capital del districte.
La seva població (cens del 2001) era de 76.812 habitants (el 1901 de 10.458 habitants). El seu monument principal és el palau reial.
Per la seva història vegeu Koch Bihar.

## Referències

* Cooch Behar District's Official Website Arxivat 2010-07-15 a Wayback Machine.
* Banglapedia Kamta-Koch Behar
* A brief history of Cooch Behar, per Dr. Nripendra Nath Pal
# Sender Europeu E7

El Sender Europeu E7 és un Sender Europeu de Gran Recorregut que comença a les Illes Canàries, i dins el continent europeu passa pel nucli de Monfortinho, al municipi portuguès de Idanha-a-Nova, i continua per Espanya, Catalunya, Andorra, França, Mònaco, França, Itàlia, Eslovènia, Croàcia, Hongria i Romania. Acaba a Constanța a Romania. Suma una longitud total de 4.330 km. S'estan construint ampliacions per connectar-lo amb Lisboa i Romania, de manera que el camí connecti l'oceà Atlàntic amb el mar Negre.

## Ruta

Entre els llocs de pas del Sender Europeu E7 es troben:
* Illes Canàries (GR-131)
* Portugal: Lisboa - Fátima - Mação - Idanha-a-Nova - Monfortinho (GR-11, GR-12)
* Espanya: Sierra de Gata - El Barco de Ávila - El Escorial - Albarracín - Morella (GR-7)
* Catalunya: Refugi Font Ferrera (GR 8) - Mont Caro - Benifallet - Rasquera - Tivissa - Arbolí - La Mussara - La Riba - Cabra del Camp - Bellprat - Santa Maria de Pinós - Solsona - Sant Llorenç de Morunys - Tuixent - La Seu d'Urgell - Anserall - La Farga de Moles (GR-7)
* Andorra
* França: Mont Aigoual - Lubéron - Grasse - Niça (GR-7, GR-6, GR-97, GR-4, GR-51)
* Mònaco
* Itàlia: Gènova - Monte Lavagnola - Travo
* Eslovènia: Ljubljana - Hodoš
* Hungria: Bajánsenye - Szekszárd - Öttömös - Nagylak
* Rumania: Constanța

## Referències

* ↑ «European Trails» E7». Traildino. [Consulta: 19 abril 2022].
* ↑ «Asociación Europea de Ramblers Asociación Europea de Ramblers - E7». Asociación Europea de Ramblers. [Consulta: 19 abril 2022].
# Cottage Grove (Tennessee)

Cottage Grove és una població dels Estats Units a l'estat de Tennessee. Segons el cens del 2000 tenia 97 habitants.

## Demografia

Segons el cens del 2000, Cottage Grove tenia 97 habitants, 41 habitatges, i 30 famílies. La densitat de població era de 197,1 habitants/km².
Dels 41 habitatges en un 29,3% hi vivien nens de menys de 18 anys, en un 58,5% hi vivien parelles casades, en un 14,6% dones solteres, i en un 26,8% no eren unitats familiars. En el 24,4% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,8.
Per edats la població es repartia de la següent manera: un 22,7% tenia menys de 18 anys, un 9,3% entre 18 i 24, un 37,1% entre 25 i 44, un 18,6% de 45 a 60 i un 12,4% 65 anys o més.
L'edat mediana era de 34 anys. Per cada 100 dones de 18 o més anys hi havia 82,9 homes.
La renda mediana per habitatge era de 25.000 $ i la renda mediana per família de 28.750 $. Els homes tenien una renda mediana de 31.250 $ mentre que les dones 24.375 $. La renda per capita de la població era de 13.608 $. Entorn del 21,9% de les famílies i el 19,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cottage Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Cottage Grove». American Fact Finder. Oficina del Cens dels Estats Units, 12-01-2010.
# Corder del Maestrat

El Corder del Maestrat és un distintiu gastronòmic que cerca la certificació de qualitat i la promoció dels productes carnis derivats dels ramats ovins autòctons del territori del Maestrat. Està impulsada per l'Associació de Criadors del Corder del Maestrat, creada el 2007, encara que tot i la denominació geogràfica, també hi abasta explotacions de les comarques dels Ports, la Tinença de Benifassà i l'Alcalatén. La seu està a Atzeneta del Maestrat i compten amb un total de 10.000 caps de ramat. La marca es va presentar el 2008.
El reglament perquè la carn puga ser comercialitzada com a Marca de Qualitat «Corder del Maestrat» assenyala que només es pot treballar amb corders i amb anyells. En el cas dels primers, l'animal ha de tindre un pes màxim d'entre 15 i 26 kg en el moment del sacrifici, i en segon, entre 8 i 14 kg.
Quant a l'estabulació, es demana cria extensiva o estables amb espais oberts a l'aire lliure, on hi estiguen no menys de cinc hores diàries. L'alimentació queda pactada amb palla blanca i pinso autoritzat per a ovins, així com llet materna en el cas dels anyells. En ambdós casos es disposa el lliure accés a l'aigua, i queda prohibida la utilització d'hormones de creixement.
El sacrifici de l'animal s'ha de dur a terme als escorxadors de la zona Maestrat. Abans, s'ha de disposar un màxim de cinc hores de repòs de l'animal en estables nets i amb aigua. El procés ha de dur-se a terme amb els controls pertinents que eviten la confusió amb altres carns. Posteriorment, la carn s'ha de conservar entre els 0 i els 4 graus, tot prohibint explícitament la congelació del producte.
Finalment, la carn «Corder del Maestrat» posarà en distribució les canals, mitges canals i quarts de corder, a més d'altres peces més menudes identificades com a tal. S'assenyala un període màxim de comercialització de vuit dies des del sacrifici de l'animal.

## Referències

* ↑ El rico cordero del Maestrat

## Enllaços externs

* Pàgina oficial del Corder del Maestrat
* L'expansió del corder del Maestrat
* Els carnissers i ramaders d'Albocàsser avalen la marca "Corder del Maestrat"
# Corpus separatum

Corpus separatum (en llatí "cos separat") és un terme que fa referència a la zona que seria gestionada internacionalment segons el Pla de les Nacions Unides per a la partició de Palestina i que incloïa Jerusalem i altres pobles propers com ara Betlem i Ein Kàrem, que, atesa llur associació amb les tres religions del món, havien de rebre un tractament especial i separat de la resta de Palestina i havien de trobar-se sota el control efectiu de les Nacions Unides.
La Resolució 194 de l'Assemblea General de les Nacions Unides, de l'11 de desembre de 1948, establí una Comissió de Conciliació i reafirmà aquesta declaració. La Resolució 303 de l'Assemblea General de les Nacions Unides confirmà aquesta decisió de posar a Jerusalem sota un règim internacional permanent segons les previsions de la Resolució 181(II).
El pla no s'implementà; Israel i Transjordània, tots dos prengueren control d'una part d'aquesta àrea. Dues dècades després, Israel aconseguí el control de Jerusalem Est i Cisjordània com a resultat de la Guerra dels Sis Dies, i immediatament annexà Jerusalem Est per ser part d'Israel i d'un municipi de Jerusalem unificat el qual, tanmateix, no té els mateixos límits que havien estat proposats en el corpus separatum i no inclou Betlem.
# Sierra de la Plata

La Sierra de la Plata ("muntanya plena de metall de plata") va ser una llegendària idea de tresors de plata que es creia hi havia a l'interior de Sud-amèrica. La llegenda s'alimentava per l'ús d'objectes de plata que els castellans veien als pobles originaris de la regió. La llegenda estava associada amb la del rei Blanc.
Al segle XVI l'estuari dels rius Uruguai i Paraná era anomenat pels espanyols i portuguesos riu de la Plata, el qualificatiu "de la Plata" era pel fet que els indis asseguraven que remuntant el seu curs arribarien a la Serra de la Plata. D'aquesta manera es va iniciar l'exploració i colonització de la conca de la Plata, de la mà de Pedro de Mendoza i altres adelantados.
Mai hi va haver cap prova de ser realitat tal muntanya rica en vetes de plata. El més proper al mite és el famós Cerro Rico de Potosí, a Bolívia.
La República Argentina va prendre el seu nom del vocable llatí per plata, argentum.

## Vegeu també

* Cerro Rico
* Arroyo Catalán
* El Dorado
* Catalán Grande
* Catalán Chico
* Catalán Seco
* Home del Catalanense

## Referències

* ↑ A la recerca de la Serra de la Plata a Kalipedia Uruguai [Consulta: 2009]. Arxivat 2013-05-15 a Wayback Machine.
# Scorpaena melasma

Scorpaena melasma és una espècie de peix pertanyent a la família dels escorpènids.
És un peix marí, demersal i de clima tropical que viu entre 37-66 m de fondària. Es troba a l'Atlàntic occidental: Surinam i el Brasil.
És inofensiu per als humans.

## Referències

* ↑ Eschmeyer, William N. Western Atlantic Scorpionfishes of the Genus Scorpaena, Including Four New Species (en anglès). Institute of Marine Science, University of Miami, 1965.
* 1 2 3 Capuli, Estelita Emily; Garilao, Cristina V. «Scorpaena melasma Eschmeyer, 1965» (en anglès). FishBase.
* ↑ Eschmeyer, W.N., 1969. A systematic review of the scorpionfishes of the Atlantic Ocean (Pisces, Scorpaenidae). Occ. Pap. Calif. Acad. Sci. (79): 130 p., 13 fig., 15 tab.
# Scorpaena moultoni

Scorpaena moultoni és una espècie de peix pertanyent a la família dels escorpènids.

## Hàbitat

És un peix marí, associat als esculls de corall i de clima tropical.

## Distribució geogràfica

Es troba al Pacífic occidental central: és un endemisme d'Austràlia.

## Observacions

És inofensiu per als humans.

## Referències

* ↑ Linnaeus, C., 1758. Tomus I. Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Editio decima, reformata. Holmiae. (Laurentii Salvii): (1-4), 1-824.
* 1 2 3 «Scorpaena moultoni» (en anglès). FishBase. Froese, Rainer; Pauly, Daniel (editors).
* ↑ Paxton, J.R., D.F. Hoese, G.R. Allen i J.E. Hanley, 1989. Pisces. Petromyzontidae to Carangidae. Zoological Catalogue of Australia, Vol. 7. Australian Government Publishing Service, Canberra, 665 p.

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Selecció australiana de corfbol

La selecció australiana de corfbol és dirigida per la Korfball Australia (KA) i representa Austràlia a les competicions internacionals de corfbol. La federació australiana es va fundar l'any 1978

## Història

Campionat del Món :
| Any | Campionat | Seu | Classificació |
| 1984 | 2n Campionat del Món | Anvers (Bèlgica) | 7a plaça |
| 1987 | 3r Campionat del Món | Makkum (Països Baixos) | 6a plaça |
| 1991 | 4t Campionat del Món | Anvers (Bèlgica) | 9a plaça |
| 1995 | 5è Campionat del Món | Nova Delhi (Índia) | 4a plaça |
| 1999 | 6è Campionat del Món | Adelaida (Austràlia) | 7a plaça |
| 2003 | 7è Campionat del Món | Rotterdam (Països Baixos) | 7a plaça |
| 2007 | 8è Campionat del Món | Brno (República Txeca) | 8a plaça |
| 2011 | 9è Campionat del Món | Shaoxing (Xina) | 12a plaça |
World Games :
| Any | Campionat | Seu | Classificació |
| 1997 | 5ns World Games | Lahti (Finlàndia) | 5a plaça |
| 2001 | 6ns World Games | Akita (Japó) | 6a plaça |
| 2009 | 8ns World Games | Kaohsiung (Taiwan) | 8a plaça |
Campionat d'Àsia i Oceania :
| Any | Campionat | Seu | Classificació |
| 1990 | 1r Campionat d'Àsia i Oceania | Jakarta (Indonèsia) | 2a plaça |
| 1992 | 2n Campionat d'Àsia i Oceania | Delhi (Índia) | |
| 1994 | 3r Campionat d'Àsia i Oceania | Adelaida (Austràlia) | 2a plaça |
| 1998 | 4t Campionat d'Àsia i Oceania | Durban (Sud-àfrica) | |
| 2002 | 5è Campionat d'Àsia i Oceania | Delhi (Índia) | 2a plaça |
| 2004 | 6è Campionat d'Àsia i Oceania | Christchurch (Nova Zelanda) | Campiona |
| 2006 | 7è Campionat d'Àsia i Oceania | Hong Kong | 2a plaça |
| 2010 | 8è Campionat d'Àsia i Oceania | Xina | 3a plaça |

## Referències

* ↑ «Federació Australiana de Korfbal a l'IKF» (en anglès). IKF.
* ↑ «Història del Campionat del Món de Korfbal» (en anglès). IKF. Arxivat de l'original el 2012-09-08. [Consulta: 17 novembre 2011].
* ↑ «Història del Korfbal als World Games» (en anglès). IKF.
* ↑ HISTORY OF THE IKF AND THE IKF WORLD CHAMPIONSHIP (en anglès). IKF, febrer 2011 [Consulta: 17 novembre 2011].
* ↑ «Chinese Taipei's reign continues» (en anglès). The Indu, 16-03-2002.
# Sima You

Sima You :
| Xinès tradicional: | Xinès tradicional: | 司馬攸 |
| Xinès simplificat: | Xinès simplificat: | 司马攸 |
    En aquest nom xinès, el cognom és Sima.
Sima You va ser el segon fill del regent de Cao Wei Sima Zhao durant el període dels Tres Regnes de la història xinesa. Sima You va esdevenir l'hereu del seu oncle, Sima Shi que en aquell moment no tenia fills. Se sap que era una persona de caràcter afable que esperava ser nomenat emperador, però va acabar sent passat per alt pel fet de la seva curta edat. El fill de Sima You, Sima Jiong, fou un dels vuit prínceps involucrats de la Guerra dels Vuit Prínceps que va ocórrer durant la dinastia Jin (265-420).

## Vegeu també

* Llista de persones relacionades amb els Tres Regnes
Príncep de QiCasa de Sima Nascut: 248 Mort: 283
Plantilla:S-roy :
| Precedit per: Cao Fang | Príncep de Qi 265–283 | Succeït per: Sima Jiong |
# Sima Zhao

    En aquest nom xinès, el cognom és Sima.
Sima Zhao (211-265 EC) va ser un general militar, polític i regent de l'estat de Cao Wei durant el període dels Tres Regnes de la història xinesa
Mantingué el control de Cao Wei, ensenyorit pel seu pare, Sima Yi, i mantingut pel seu germà gran Sima Shi, que havia creat el títol de Senyor de Jin - el penúltim pas abans de la usurpació del tron, encara que mai tindria el tron. S'aprofità de la debilitat de Shu Han a l'oest i els va atacar, obligant-hi a la rendició de la gent de Shu. El seu crèdit militar l'ajudà a crear una trama per enderrocar Cao Wei fent-se servir del seu fill, Sima Yan, que usurpà el tron de Cao Wei proclamant la Dinastia Jin. Després de la creació de Jin, Sima Yan li va honrar a títol pòstum com Emperador Wen de Jin (晉文帝), amb el nom de temple Taizu (太祖).

## Vegeu també

* Llista de persones relacionades amb els Tres Regnes
# Sierra Vista

Sierra Vista és una població dels Estats Units a l'estat d'Arizona. Segons el cens del 2007 tenia 43.044 habitants.

## Demografia

Segons el cens del 2000, Sierra Vista tenia 37.775 habitants, 14.196 habitatges, i 9.993 famílies La densitat de població era de 95 habitants/km².
Dels 14.196 habitatges en un 34,9% hi vivien nens de menys de 18 anys, en un 56,5% hi vivien parelles casades, en un 10,4% dones solteres, i en un 29,6% no eren unitats familiars. En el 25,1% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,48 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,8% tenia menys de 18 anys, un 13% entre 18 i 24, un 29,2% entre 25 i 44, un 19,9% de 45 a 60 i un 12,1% 65 anys o més.
L'edat mediana era de 32 anys. Per cada 100 dones de 18 o més anys hi havia 100,7 homes.
La renda mediana per habitatge era de 38.427 $ i la renda mediana per família de 44.077 $. Els homes tenien una renda mediana de 30.053 $ mentre que les dones 23.805 $. La renda per capita de la població era de 18.436 $. Aproximadament el 8% de les famílies i el 10,5% de la població estaven per davall del llindar de pobresa.

## Poblacions més a prop

El següent diagrama mostra les poblacions més a prop.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sierra Vista». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Sierra Vista». American Fact Finder. Oficina del Cens dels Estats Units, 12-01-2010.
# Sierra de Alcaraz y Campo de Montiel

Sierra de Alcaraz y Campo de Montiel (SACAM) és una mancomunitat de municipis de la província d'Albacete. Reuneix 25 municipis del Campo de Montiel d'Albacete i de la Sierra d'Alcaraz. Els municipis que componen la mancomunitat són considerats sovint com una comarca diferenciada i unida en l'actualitat en els diferents catàlegs de turisme, malgrat estar tradicionalment dividits entre Campo de Montiel i Sierra d'Alcaraz.
Judicialment, depèn en la seva major part del partit judicial d'Alcaraz, encara que també hi ha municipis dels partits judicials d'Albacete, La Roda i Villarrobledo. La seu d'aquesta mancomunitat es troba en el carrer Francisco Baillo s/n d'Alcaraz.

## Geografia

Limita al nord amb La Mancha del Júcar-Centro, a l'est amb els Llanos de Albacete i els Campos de Hellín, al sud amb la Sierra del Segura albacetenya i la Sierra de Segura jienenca, i a l'oest amb el Campo de Montiel ciudadrealeny. Està formada per dos àmbits geogràfics molt distints entre si: el Campo de Montiel, un altiplà per complet manchega, i la zona messetenya de la sierra d'Alcaraz.
És una zona de molt escassa densitat de població, sent en part per això una zona d'importància turística, tant pels seus monuments històrics com pels naturals. Cabria ressaltar, entre molts altres exemples, la ciutat d'Alcaraz, capital històrica de la zona, les llacunes de Ruidera a Ossa de Montiel, o l'antiga ciutat romana de Libisosa, a Lezuza.

## Enllaços externs

* Mancomunitat SACAM
* Portal Turístic de la Sierra de Alcaraz y Campo de Montiel Arxivat 2007-09-29 a Wayback Machine.
# Coroneta rosa

La coroneta rosa, coronil·la rosa, carolina o canari (Securigera varia) és una planta amb flor de la família de les Fabòidies.

## Particularitats

Es troba a l'Europa meridional a vores de camins i herbassars xeròfils. A l'Amèrica del Nord es considera una espècie invasora.
És una planta menuda amb flors rosades. Floreix del juny al setembre. Les coronetes roses s'utilitzen en alguns llocs per controlar l'erosió del sól.
Les fulles de la coroneta rosa són l'aliment principal de les erugues d'algunes papallones conegudes com a blavetes.

## Referències

* ↑ Julve, Ph., 1998 ff. - Baseflor. Index botanique, écologique et chorologique de la flore de France

## Enllaços externs

* Foto
* Spatial Pattern in Anthyllis cytisoides Shrubland on Abandoned Land in Southeastern Spain (anglès)
# Shaxi

Shaxi (xinès tradicional: 沙谿, xinès simplificat: 沙溪, pinyin: shā xī, literalment 'rierol sorrenc') és un petit municipi de Jianchuan, a la província de Yunnan.

## Història

Els inicis de Shaxi com a centre pel comerç de cavalls i te daten de la dinastia Tang. Tot i així, és durant el període de la dinastia Ming i Qing que el poble assoleix la seva màxima esplendor.

## Patrimoni

Sideng (xinès tradicional: 寺登村, xinès simplificat: 寺登村, pinyin: sì dēng cūn, literalment 'vila de Sideng'), vila dins el municipi de Shaxi, és popular per ser el poble més ben conservat de la Ruta dels cavalls del te o chamadao (xinès tradicional: 茶馬道, xinès simplificat: 茶马道, pinyin: chá mǎ dào, literalment 'Ruta dels cavalls del te'). Actualment l'Escola Federal Politècnica de Zuric i el govern del comtat de Jianchuan col·laboren en la conservació del poble.
La plaça de Sideng, situada al centre històric del poble, fou inclosa l'any 2001 a la llista dels 100 llocs més amenaçats del World Monuments Watch.

## Demografia

A part de la població d'ètnia Han (majoritària a la Xina), a Shaxi s'hi troben comunitats de les ètnies Bai i Yi.

## Referències

* ↑ Ahmed, Selena; Freeman, Michael. The Tea Horse Road: China's Ancient Trade Road to Tibet (en anglès). ISBN 9786167339535.
* ↑ Forbes, Andrew; Henley, David. China's Ancient Tea Horse Road (en anglès). Cognoscenti Books, 2011.
* ↑ «Shaxi Rehabilitation Project gewinnt prestigeträchtigen UNESCO Award» (en alemany). Netzwerk Stadt und Landschaft. Arxivat de l'original el 29 de setembre 2017. [Consulta: 29 desembre 2017].
* ↑ «Shaxi Market Area - 2002 World Monuments Watch» (en anglès). Nova York: World Monuments Fund. [Consulta: 29 desembre 2017].
* ↑ «Shaxi Ancient Town» (en anglès). Chinaescapade.com. Arxivat de l'original el 29 de desembre 2017. [Consulta: 29 desembre 2017].

## Enllaços externs

* shaxichina.com (anglès)
# Shawneetown

Shawneetown és una ciutat dels Estats Units a l'estat d'Illinois. Segons el cens del 2000 tenia 1.410 habitants.

## Demografia

Segons el cens del 2000, Shawneetown tenia 1.410 habitants, 632 habitatges, i 389 famílies. La densitat de població era de 457,5 habitants/km².
Dels 632 habitatges en un 27,1% hi vivien nens de menys de 18 anys, en un 44,5% hi vivien parelles casades, en un 13,6% dones solteres, i en un 38,4% no eren unitats familiars. En el 35,1% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,83.
Per edats la població es repartia de la següent manera: un 21,7% tenia menys de 18 anys, un 9,8% entre 18 i 24, un 23,3% entre 25 i 44, un 25,5% de 45 a 60 i un 19,8% 65 anys o més.
L'edat mediana era de 40 anys. Per cada 100 dones de 18 o més anys hi havia 82,5 homes.
La renda mediana per habitatge era de 20.789 $ i la renda mediana per família de 33.500 $. Els homes tenien una renda mediana de 32.368 $ mentre que les dones 20.208 $. La renda per capita de la població era de 17.834 $. Aproximadament el 20,8% de les famílies i el 27,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shawneetown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Shawneetown». American Fact Finder. Oficina del Cens dels Estats Units, 12-01-2010.